CELEX: 62015CN0459
Language: da
Date: 2015-08-28 00:00:00
Title: Sag C-459/15 P: Appel iværksat den 28. august 2015 af Iranian Offshore Engineering & Construction Company (IOEC) til prøvelse af dom afsagt af Retten (Syvende Afdeling) den 25. juni 2015 i sag T-95/14, Iranian Offshore Engineering & Construction mod Rådet

19.10.2015   
            
            
               DA
            
            
               Den Europæiske Unions Tidende
            
            
               C 346/11
            
         Appel iværksat den 28. august 2015 af Iranian Offshore Engineering & Construction Company (IOEC) til prøvelse af dom afsagt af Retten (Syvende Afdeling) den 25. juni 2015 i sag T-95/14, Iranian Offshore Engineering & Construction mod Rådet
   (Sag C-459/15 P)
   (2015/C 346/13)
   Processprog: spansk
   
      Parter
   
   
      Appellant: Iranian Offshore Engineering & Construction Company (IOEC) (ved abogados J. Viñals Camallonga, L. Barriola Urruticoechea og J. Iriarte Ángel)
   
      Den anden part: Rådet for Den Europæiske Union
   
      Appellanten har nedlagt følgende påstande
   
   
               —
            
            
               Dom afsagt af Retten (Syvende Afdeling) den 25. juni 2015 i sag T-95/14 annulleres.
            
         
               —
            
            
               Der træffes endelig afgørelse i sagen, således at sagsøgeren, der nu er appellant, gives medhold i sine under den verserende sag nedlagte påstande, dvs. artikel 1 i afgørelse 2013/661/FUSP (1) af 15. november 2013 og artikel 1 i gennemførelsesforordning (EU) nr. 1154/2013 (2) af 15. november 2013, for så vidt som disse henviser til eller kan berøre IOEC, annulleres, og IOEC’s navn fjernes fra bilagene til de nævnte bestemmelser.
            
         
               —
            
            
               Rådet tilpligtes at betale sagens omkostninger i begge instanser.
            
         
      Anbringender og væsentligste argumenter
   
   
      Urigtig retsanvendelse, idet Retten har fastslået, at Rådet har opfyldt sin begrundelsespligt og ikke har tilsidesat retten til adgang til effektive retsmidler.
   
      Urigtig retsanvendelse, idet Retten har fastslået, at de mod appellanten rettede foranstaltninger beror på beviser, mens de i virkeligheden savner ethvert faktisk grundlag, og dommen er baseret på formodninger. Dette udgør ligeledes magtfordrejning samt tilsidesættelse af de retsregler, der finder anvendelse, og princippet om ligebehandling.
   
      Urigtig retsanvendelse, idet Retten har fastslået, at IOEC’s ejendomsret såvel som proportionalitetsprincippet er blevet overholdt.
   
      (1)  Rådets afgørelse 2013/661/FUSP af 15.11.2013 om ændring af afgørelse 2010/413/FUSP om restriktive foranstaltninger over for Iran (EUT L 306, s. 18).
   
      (2)  Rådets gennemførelsesforordning (EU) nr. 1154/2013 af 15.11.2013 om gennemførelse af forordning (EU) nr. 267/2012 om restriktive foranstaltninger over for Iran (EUT L 306, s. 3).